**Györtelek Község Önkormányzata Képviselő testületének**

**14/2020. (VII.08.) önkormányzati rendelete**

**az önkormányzat 2019. évi pénzügyi tervének végrehajtásáról**

Győrtelek Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, figyelemmel az államháztartásról szóló 2011. évi CXCV. törvény 91.§-ban foglaltakra a következőket rendeli el:

**1. §**

(1) Az önkormányzat képviselő-testülete a 2019. évi költségvetés végrehajtásáról szóló zárszámadást

|  |  |
| --- | --- |
| 1. **563 839 278 Ft** | **Költségvetési bevétellel** |
|  |  |
| 1. **456 484 260 Ft** | **Költségvetési kiadással** |
| 1. **107 355 018 Ft** | **helyesbített költségvetési maradvánnyal** |

hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(3) A bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(4) A működési bevételek és kiadások, valamint a felhalmozási (tőkejellegű) bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2019. évi költségvetés végrehajtásáról szóló zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat, közös önkormányzati hivatal és költségvetési szervek bevételi és kiadási előirányzatainak teljesítését a *6.1, 6.1.1, 6.1.2., 6.1.3. és a 6.2, 6.2.1, 6.2.2, 6.2.3, valamint* a  *6.3, 6.3.1, 6.3.2, 6.3.3. mellékletekben* foglaltaknak megfelelően hagyja jóvá.

(4) A képviselő-testület az önkormányzat állami támogatását jogcímenként a 8. mellékletnek megfelelően hagyja jóvá.

(5) A képviselő-testület a költségvetési szervek maradványát és annak felhasználását a 7*. mellékletnek* megfelelően hagyja jóvá, illetve engedélyezi.

(6) A képviselő-testület az önkormányzat pénzügyi mérlegét a 10. számú melléklet, a vagyonkimutatását a 14.1., 14.2., 14.3., számú mellékletek, a pénzeszközök változásának levezetését a 9. számú melléklet szerint hagyja jóvá.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2020. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ez a rendelet a kihirdetését követő első napon lép hatályba.

Györtelek, 2020. július 7.

|  |  |
| --- | --- |
| **dr.Sipos Éva** | **Halmi József** |
| ***jegyző*** | ***polgármester*** |